b"\n_START_ARTICLE_\nMapatge de reverberaci\xc3\xb3\n_START_PARAGRAPH_\nEl mapatge de reverberaci\xc3\xb3 o mapa de reverberaci\xc3\xb3 \xc3\xa9s un m\xc3\xa8tode estad\xc3\xadstic utilitzat en astrof\xc3\xadsica preferentment per a l'an\xc3\xa0lisi de la velocitat del disc gas\xc3\xb3s al voltant d'un objecte compacte supermassiu. La t\xc3\xa8cnica s'usa per mesurar la mida de la regi\xc3\xb3 d'emissi\xc3\xb3 de l\xc3\xadnia ampla i la massa del suposat forat negre central en un nucli gal\xc3\xa0ctic actiu._NEWLINE_Els mesuraments directes de Doppler dels m\xc3\xa0sers aquosos del voltant del nucli gal\xc3\xa0ctic de les gal\xc3\xa0xies properes han revelat un moviment Kleperi\xc3\xa0 molt r\xc3\xa0pid, nom\xc3\xa9s possible amb una alta concentraci\xc3\xb3 de mat\xc3\xa8ria al centre. Normalment, els \xc3\xbanics objectes que poden agrupar prou mat\xc3\xa8ria en tan poc espai s\xc3\xb3n els forats negres, o algun objecte que pugui evolucionar en forat negre en un per\xc3\xadode astrof\xc3\xadsic curt. Per a les gal\xc3\xa0xies actives llunyanes, l'amplada de banda de la l\xc3\xadnia espectral ampla es pot usar per investigar el gas que orbita prop de l'horitz\xc3\xb3 d'esdeveniments. La t\xc3\xa8cnica del mapatge de reverberaci\xc3\xb3 usa la variabilitat d'aquestes l\xc3\xadnies per a mesurar la massa, i potser la rotaci\xc3\xb3 del possible forat negre supermassiu que proporciona l'energia al motor de la gal\xc3\xa0xia activa."